**Συνέδριο μετασχηματισμού**

Το 3ο συνέδριο έχει φέρει ένα κλίμα αναμονής κ ερωτημάτων στην ελληνική κοινωνία .Είναι ένα στοίχημα για τον χώρο των αριστερών κ προοδευτικών δυνάμεων της χώρας το κατά πόσο θα πραγματοποιηθεί σε κλίμα συντροφικού κ ανοικτού δημοκρατικού διαλόγου κ σύνθεσης θέσεων χωρίς τεχνικά στοιχεία επιβολής των «συσχετισμών». Εάν αυτό θεωρείται «εκ των ων ουκ άνευ» το σημαντικότερο θέμα ειναι η ορμή που θα ξεπηδήσει από τις μετασυνεδριακές καταστάσεις. Στην πράξη θα είναι η απάντηση μας στο επιτελικό κράτος της δεξιάς .

Ένα συνέδριο που θα επικυρώνει την θέληση για κυβερνητική πορεία της προοδευτικής παράταξης με στόχο την ολοκλήρωση της ευρωπαϊκής πορείας της χώρας .Με διαμόρφωση δημοκρατικών κ αριστερών στόχων σε όλα τα επίπεδα της κοινωνίας κ πολιτικής σε μια σύγχρονη Ελλάδα.

Με ανεξάρτητους θεσμούς ,δημοκρατικά εκλεγμένους, ελέγχου της κρατικής λειτουργίας κ με πλήρη διαφάνεια στις εσωτερικές δομές της

Με προμετωπίδα την ανεξάρτητη καί πολυδιάστατη εξωτερική πολιτική που στοχεύει στην ειρηνική επίλυση των διαφορών. Με μείωση των εξοπλιστικού πυρετού κ επένδυση στον πολιτισμό κ τις διαπολιτισμικές συσφίξεις σχέσεων των λαών σαν το ισχυρότερο όπλο απέναντι στους εξωτερικούς κινδύνους.

Με εκπαιδευτική ανανέωση απο τα προγράμματα σπουδών μέχρι τις υλικές υποδομές καθώς κ τον εκδημοκρατισμό της συμπεριφοράς μεταξύ εκπαιδευτών κ εκπαιδευομένων εναντια στην αστυνομικοποίηση της φοιτητικής κ ακαδημαϊκής ζωής.

Με σύγχρονα προγράμματα ιατρικής περίθαλψης που θα βασίζεται στην αξιοπρεπή κ ελεγχόμενη ιατρική αμοιβή των ιατρικών υπηρεσιών στα ανώτερα όρια των χωρών της ευρωζώνης κ με ριζική αναδόμηση της ιατρικής υλικοτεχνικής υποδομής προτάσσοντας την πρωτοβάθμια της νοσοκομειακής πρόληψης κ θεραπείας.

.Για την επιτυχή έκβαση αυτού του αναγκαίου εγχειρήματος απαιτείται η συναίνεση της πλειοψηφίας των δημοκρατικών, προοδευτικών κ αριστερών δυνάμεων του λαού. Γιαυτό το λόγο καλείται ο καθένας «Συριζαίος» να γίνει ενεργό μέλος του κόμματος, συνεργός στην προσπάθεια για την ανατροπή του δεξιού συνονθυλεύματος που με ψέματα κ αρνητική προπαγάνδα υφάρπαξε την λαϊκή εντολή . Να γίνει συνδιαμορφωτής της δημοκρατικής ενότητας στην βάση της κοινωνίας που θα επιφέρει κ τις επιθυμητές συμμαχίες στην κορυφή.

Η άμεση συμμετοχή στις συνεδριακές διαδικασίες κ στην εκλογή της ΚΕ κ του Προέδρου ενεργοποιεί τα μέλη σε πολλαπλασιαστές της συλλογικής αριστερής κ προοδευτικής σκέψης κ πολιτικής στην κοινωνία.

ΓΙΑΤΙ ΤΟ ΜΟΝΟ ΠΟΥ ΕΧΟΥΜΕ ΕΙΝΑΙ Ο ΕΝΑΣ ΤΟΝ ΑΛΛΟΝ

Νικος Ρηγας

Νευρολόγος -Ψυχίατρος κ Παιδοψυχίατρος

Β ́ Συντονιστής ΟΜ Βερολίνου κ ́

Μέλος Γραμματείας του Τμήματος Υγείας ΣΥΡΙΖΑ - Προοδευτική Συμμαχία